64 
Øjnenes Form varierer stærkt, de kunne være nyreformede 
som hos visse Vorticider eller ganske diffuse som hos Derostoma 
unipunctatum. Farven skyldes epitheliale Ophobninger af sort Pig- 
ment; paa Snit kunne de eftervises (Tab. II. Fig. 17), og man ser 
tillige, at Hjærnen paa dette Sted lægger sig tæt op til Epitheliet 
(Tab: 1 Pig. 28). 
Kroppen er overalt beklædt med et lavt Epithel, med tydelige, 
af og til polymorphe Kærner. Naar Snablen undtages, er det 
overalt beklædt med Fimrehaar, der have samme Højde som 
Epitheliet. 
Paa Snablen undergaar Epithelcellerne en ganske ejendommelig 
Modifikation. Omtrent i Højde med Hjærnens Forside forsvinder 
Fimrehaarsbeklædningen, og Cellerne blive ganske lave. I og paa 
disse Celler ser man nu en Mængde Legemer af en meget ejen- 
dommelig Beskaffenhed; hos det levende Dyr danne de smaa, knap- 
formede Ophøjninger, der ere stærkt lysbrydende. Det maa være 
disse Dannelser, Mecznikow har beskrevet som Papiller; Forfat- 
terens Figur (1865. Taf. IV. fig. 6) er dog noget misvisende; thi 
de danne ikke de skraa Tværbaand som afbildet, men sidde spredte 
ganske uden Orden paa liele Snablens Overflade (se Tekstfig. 5)- 
Fiksationen ændrer deres Form; ved Behandling med Flemmings 
Vædske blive de kølleformede; overfor Sublimat ere de endnu mindre 
modstandsdygtige; Formen ændres ganske, men Strukturen træder 
tydeligt frem (Tab. II. Fig. 15 og 18). 1 heldige Tilfælde faar 
man at se, hvorledes de ere fyldte med en Mængde uhyre fine 
Stave (Tab. II. Fig. 15), hvilket støtter Formodningen om, at det 
er en særlig ejendommelig Form for Rhabditer, der vel ere para- 
lelle Dannelser til dem, jeg beskrev fra Bagenden hos Alaurina alba. 
Funktionen er imidlertid næppe den samme; thi Klæbeorganer hos 
en ren Planktonform vilde være ganske unyttige; har man imid- 
lertid blot en eneste Gang set, hvorledes Snablen ved den mindste 
Berøring trækker sig sammen, saa vil man sikkert slutte sig til 
min Opfattelse af dem som »Føleredskaber", som en Art Mellemled 
mellem Hjærnen og den ydre Paavirkuing. 
